b'\n_START_ARTICLE_\nLahepere pank\n_START_PARAGRAPH_\nLahepere pank on pank P\xc3\xb5hja-Eesti klindi L\xc3\xa4\xc3\xa4ne-Harju klindil\xc3\xb5igus; halduslikult Harju maakonnas._NEWLINE_Panga pikkus on u 1,5 km ja k\xc3\xb5rgus 10\xe2\x80\x9315 m. Sellelt langevad Valli juga, P\xc3\xb5llk\xc3\xbcla juga ja Kersalu juga._NEWLINE_Pank on Toila kihistu Lahepera kihistiku stratot\xc3\xbc\xc3\xbcp.  See on suures osas mattunud,  Paljandi \xc3\xbclemised kaks meetrit moodustavad V\xc3\xa4o kihistu lubjakivid, selle all on 30 cm Aseri lademe ooididega savikat lubjakivi. Veel allpool on 35 cm Pakri kihistu suure lubjasisaldusega liivakivi. Selle all on 40 cm Lahepera kihistiku glaukoniiti sisaldav lubjakivi, veel allpool 60 cm  T\xc3\xb5lin\xc3\xb5mme kihistiku sinakashalli savikas lubjakivi.  J\xc3\xa4rgneb Saka ja P\xc3\xa4ite kihistike paksukihilist glaukoniiditerakestega lubjakivi. Panga alumise osa moodustab Leetse kihistu liivakivi.'